***ОТЧЕТ ЗА ДЕЙНОСТТА НЧ”СВЕТИ ПАИСИЙ ХИЛЕНДАРСКИ-1926”с.ИНОВО ЗА 2019г***

**НЧ”Св.П.Хилендарски” е вписано в регистъра на народните читалища в МК под №2792/2010г и в регистъра на обществените библиотеки под №537/2016г.Председателя на читалището е внесъл план-програмата му за 2020г. в общ.Видин месец ноември 2019.Регистрираните членове на читалището са 55.**

**От 2011г.читалището работи по програма”Глобални библиотеки България”.Библиотеката притежава 9322 тома и осигурява информационно обслужване на населението на селото.Разполага с подходящи помещения и оборудване.През 2019г. читалищната библиотека получи дарения на книги, които обогатиха фонда.В началото на изминалата година се направи прочистване и инвентаризация на библиотеката.Потребителите са 180, като 59 от тях са под 14г, а заетите библиотечни единици са 1229.**

**Материално техническата база е много добра. Сградния фонд е ремонтиран и подържан.Има наличие на компютърна техника и интернет, които се ползват от населението.През 2019г работещите в читалището участваха в обучения за повишаване на квалификацията организирани от РБ”М.Георгиев” гр.Видин и в дискусии и работни срещи за развитие на капацитета организирани от РЕКИЦ гр.Видин.**

**Освен работата в библиотеката и по програма „Глобални библиотеки България” дейностите, които читалището е осъществило през 2019г са 30 на брой, като те са били съобразени с културния календар за 2019г.**

**През 2019г.читалището спечели проект по европейска програма”Еразъм”-Културното предприемачество и младите хора”, в който посрещнахме гости от 9 европейски държави.Читалището работи съвместно с Бизнес център Видин по проект „Живи човешки съкровища”, като представи местния фолклор в рамките на една седмица в област Долж Р.Румъния.Спечелихме проект към”Фабрика за идеи”, чрез който се надяваме да осъществим мечтата на иновчани за изграждането на открита сцена в центъра на селото, като за целта продължаваме да набираме дарения.**

**Към читалището има сформирани два танцови състава за автентичен фолклор-възрастни”Стар мерак” и детски”Живо въгленче”.Броя на самодейците 33 човека.Двата танцови състава представиха северозападния фолклор не само на местни и регионални фестивали , но спечелиха почетни грамоти от фолклорен фестивал Рожен.**

**Читалището организира концерт по случай седмицата на Европа. През 2019г. за четвърта поредна година на деня на селото бе организиран фолклорен събор”Хоп троп на хорото”, в който взеха участие над 350 самодейци от областта.**

**Читалището отбелязва християнските празници и активно се включва в общински мероприятия- не само работещите в читалището, но и самодейците към него.**

**През 2019г. бе открит паметника на загиналите 63 иновчани във войните в началото на 20 век, за което читалището беше едно от инициаторите на това събитие.**

**Тържествата в гр.Видин по повод националния празник на РБългария Трети март, традиционно започват в с.Иново на паметника на загиналите румънски воини за освобождението на Видин и основна роля за организирането и провеждането му има читалището в селото. По повод мартенските празници читалището години наред участва в общинските мероприятия, изработва мартеници, като иновската баба Марта връзва мартеници на малките пациенти на детско и родилно отделение към видинската болница, посещава Дом „Майка и дете” и социалните домове във Видин.**

**Лазаровден- празник за цяло село.Всяка къща ни чака с отворени врати, а за децата това е истинско приключение и удоволствие да пресъздадат празника.**

**На 15.12.2019г на сцената на читалището бе представен коледен концерт, който нарекохме „Коледна магия”.И това е една малка част от мероприятията, които организира читалището.**

**02.06.2020г Секретар:……………………….**

**с.Иново /А.Младенова/**